ฉบับร่าง:กรมการค้าต่างประเทศ

กรมการค้าต่างประเทศ (Department of Foreign Trade) เป็นส่วนราชการระดับกรม สังกัดกระทรวงพาณิชย์ มีภารกิจเกี่ยวกับการบริหารการค้าระหว่างประเทศ โดยการกำกับดูแล ส่งเสริม และพัฒนาการค้าระหว่างประเทศ เพื่อส่งเสริม ปกป้อง รักษาผลประโยชน์ทางการค้าและบริหารการส่งออกและนำเข้าให้เกิดประสิทธิภาพสูงสุด

**ประวัติ**
กรมการค้าต่างประเทศ จัดตั้งขึ้นตามพระราชกำหนดแก้ไขเพิ่มเติมพระราชบัญญัติปรับปรุงกระทรวง ทบวง กรม พ.ศ. 2484 เมื่อวันที่ 5 พฤษภาคม พ.ศ. 2485 โดยมีที่ทำการแรกอยู่ที่ชั้น 3 (ห้องกิติยากรวรลักษณ์) อาคารกระทรวงพาณิชย์ ถนนสนามไชย จังหวัดพระนคร
โดยเริ่มแรก กรมการค้าต่างประเทศ มีหน้าที่เป็นสื่อระหว่างรัฐบาลกับพ่อค้า เพื่อให้พ่อค้าได้ร่วมมือกับรัฐบาลดำเนินการอย่างหนึ่งอย่างใดที่จะเป็นประโยชน์ในด้านการค้ากับต่างประเทศ ทำหน้าที่ให้ความรู้ และเรื่องราวข่าวสารในทางการค้ากับต่างประเทศแก่บรรดาพ่อค้าทั้งปวง ในปี พ.ศ. 2510 ย้ายที่ทำการอีกส่วนหนึ่งที่อาคารสำนักงานมาตรฐานสินค้า สี่แยกคอกวัว ถนนราชดำเนินกลาง ต่อมาในปี พ.ศ. 2542 ได้ย้ายที่ทำการไปที่จังหวัดนนทบุรี จนถึงปัจจุบัน
นับจากวันเริ่มก่อตั้ง กรมการค้าต่างประเทศได้มีความเปลี่ยนแปลงและพัฒนาหลายด้าน ทั้งในส่วนการเปลี่ยนแปลงสถานที่ทำการและปรับปรุงโครงสร้างและแบ่งส่วนราชการใหม่หลายครั้งเพื่อให้เกิดประสิทธิภาพสูงสุดในการดำเนินงาน และมีความสอดคล้องเหมาะสมกับสถานการณ์ความเปลี่ยนแปลงของประเทศและสังคมโลก

**อำนาจหน้าที่**
กรมการค้าต่างประเทศ มีหน้าที่จัดระเบียบและบริหารการส่งออดและนำเข้าสินค้า ดำเนินมาตรการและตอบโต้ทางการค้าเพื่อรักษาผลประโยชน์ทางการค้า เสนอแนะและดำเนินการแก้ไขปัญหา อุปสรรค ข้อกีดกันที่มีผลกระทบต่อการส่งออกและการนำเข้า ดำเนินการส่งเสริมและกำกับดูแลด้านคุณภาพและมาตรฐานสินค้าส่งออกและนำเข้าเพื่อประโยชน์ทางการค้า ดำเนินการพัฒนาการค้ารูปแบบใหม่เพื่อเสริมการค้าปกติ และทำการค้าตามนโยบายรัฐบาล และความตกลงทางการค้าระหว่างประเทศ ดำเนินการให้ไปมาและรักษาซึ่งสิทธิประโยชน์ทางการค้า รวมทั้งส่งเสริมและสนับสนุนให้ภาคเอกชนให้สิทธิประโยชน์ทางการค้า และดำเนินการด้านสิทธิประโยชน์ทางการค้าภายใต้ความตกลงทางการค้า

**หน่วยงานภายใน**
กรมการค้าต่างประเทศ แบ่งหน่วยงานออกเป็นส่วนกลาง 15 หน่วยงาน 2 กลุ่ม ส่วนภูมิภาคจำนวน 10 หน่วยงาน ดังต่อไปนี้

**หน่วยงานในส่วนกลาง**
 สำนักงานเลขานุการกรม- กองกฎหมาย- กองคลัง- กองความร่วมมือการค้าและการลงทุน- กองบริหารการค้าข้าว- กองบริหารการค้าสินค้าทั่วไป- กองบริหารการนำเข้าและรับรองถิ่นกำเนิด- กองบริหารสินค้าข้อตกลงและมาตรการการค้า- กองปกป้องและตอบโต้ทางการค้า- กองมาตรฐานสินค้านำเข้าส่งออก- กองสิทธิประโยชน์ทางการค้า- ศูนย์เทคโนโลยีสารสนเทศและการสื่อสาร- สำนักบริการการค้าต่างประเทศ- สำนักบริหารนโยบายและยุทธศาสตร์การค้า- สถาบันส่งเสริมสินค้าเกษตรนวัตกรรม- กลุ่มตรวจสอบภายใน- กลุ่มพัฒนาระบบบริหาร

**หน่วยงานในส่วนภูมิภาค**
 สำนักงานการค้าต่างประเทศ เขต 1 จังหวัดเชียงใหม่- สำนักงานการค้าต่างประเทศ เขต 2 จังหวัดสงขลา- สำนักงานการค้าต่างประเทศ เขต 3 จังหวัดชลบุรี- สำนักงานการค้าต่างประเทศ เขต 4 จังหวัดสระแก้ว- สำนักงานการค้าต่างประเทศ เขต 5 จังหวัดหนองคาย- สำนักงานการค้าต่างประเทศ เขต 6 จังหวัดเชียงราย- สำนักงานการค้าต่างประเทศ เขต 7 จังหวัดศรีสะเกษ- สำนักงานการค้าต่างประเทศ เขต 8 จังหวัดตาก- สำนักงานการค้าต่างประเทศ เขต 9 จังหวัดมุกดาหาร- สำนักงานการค้าต่างประเทศ เขต 10 จังหวัดกาญจนบุรี

**อ้างอิง**

**แหล่งข้อมูลอื่น**
 กรมการค้าต่างประเทศ ที่เว็บไซต์- กรมการค้าต่างประเทศ- กรมการค้าต่างประเทศ ที่ยูทูบ
หมวดหมู่:กระทรวงพาณิชย์
หมวดหมู่:การค้า
หมวดหมู่:หน่วยงานของรัฐบาลไทยในจังหวัดนนทบุรี
หมวดหมู่:องค์การที่ก่อตั้งในปี พ.ศ. 2485
หมวดหมู่:ส่วนราชการระดับกรมในประเทศไทย